25POR-98
Nafarroako Alderdi Sozialista talde parlamentarioari atxikitako Kevin Lucero Domingues jaunak, Legebiltzarreko Erregelamenduan ezarritakoaren babesean, honako galdera hau egiten dio Etxebizitzako, Gazteriako eta Migrazio Politiketako kontseilariari, Osoko Bilkuran ahoz erantzun dezan:
Egungo lan-merkatuan, enpresek gero eta gehiago baloratzen dituzte zeharkako gaitasunak –lidergoa, komunikazioa edo talde-lana, adibidez–; horietako asko, gazte-eta boluntariotza-jardueretan ematen dira. Halere, trebetasun horiek orain arte ez dute izan errekonozimendu formalik.
Nafarroako Gazteriaren Institutua orain dela gutxi Reconoce Sarera eta Gazteria eta Haurtzaro Ministerioarekiko hitzarmenera batu izanak ahalbidetuko du gaitasun horiek kreditatzea, eta erraztu eginen du gazteen curriculumak jasotzea eta horien enplegagarritasuna eta garapen pertsonala bultzatzea.
Ekimen hori dela-eta, funtsezkoa da horrek Nafarroako gazterian duen inpaktua aztertzea. Hori dela-eta, honako hau jakin nahi dut:
Ikaskuntza ez-formala kreditatzeak zer inpaktu izanen du gazte nafarren enplegagarritasunean eta garapenean gazte-jardueretan?

